钦定古今图书集成/明伦汇编/闺媛典/第270卷 > 皇清三 > 李名望妻张氏〈妇庞氏附〉
## 钦定古今图书集成/明伦汇编/闺媛典/第270卷 > 皇清三 > 李名望妻张氏〈妇庞氏附〉

按《清河县志》：张氏，李名望妻。戊寅之变，望与子贵宝同遇害，望父母具存而笃老。贵宝妻庞氏年十九，子甫三月，张叹曰：“夫与子俱亡，亲老孙孤，又贫不能支，奈何？” 庞曰：“李氏三世止此一雏，惟竭力纺绩，以报地下人耳。” 张喜，遂与同苦节，事老抚孤。岁大荒，饥寒惨瘁，极劳无怨，孀居四十馀年。